OpenLLM-France/wikimedia huggingface dataset:
# Giovanni Merliano da Nola

Giovanni da Nola (Nola, 1488 - Nàpols, 1558), conegut a l'època com Giovanni Merliano, fou un escultor italià que treballà al segle xvi principalment a Nàpols.

## Biografia

Al costat d'altres artistes espanyols actius al començament del Cinquecento, com Diego de Siloé i Bartolomé Ordóñez, que van contribuir a crear una veritable escola renaixenstista, Giovanni Merliano da Nola va saber fondre els elements de l'art del mil tres-cents i del mil quatre-cents amb els influxos de Miquel Àngel que venien de Roma.
Fill de Giuseppe i Eleonora Cortese, de jove va anar a Nàpols, on aprengué l'art de Pietro Belverte, artista de Bèrgam que treballava com a mestre entallador. Al costat d'aquest treballà en la decoració del portal de la Basílica de la Santíssima Anunciata.
Morí l'any 1558 (segons alguns autors el 1560) i fou enterrat a l'església de Sant Llorenç el Major de Nàpols.

## Obra

Les obres d'aquest autor són innumerables. A Nàpols hi destaca el Sant Mateu de l'església de Sant Pere Màrtir, del 1519.
És l'autor de l'obra renaixentista més notable dels Països Catalans: el mausoleu de Ramon Folc de Cardona-Anglesola, que es troba a l'església de Sant Nicolau de Bellpuig (Urgell). L'obra, esculpida a Itàlia, es va desmuntar i es va transportar peça per peça a Catalunya.

## Vegeu també

* Sepulcre de Ramon Folc de Cardona-Anglesola

## Referències

* ↑ Sepulcre de Ramon Folch de Cardona, Catalunya és cultura, Agència Catalana de Turisme, Consulta 3 de març de 2012
# Giovanni Micheletto

Giovanni Micheletto (Sacile, 22 de gener de 1889 - Sacile, 9 de setembre de 1958) va ser un ciclista italià que va córrer en els anys previs a la Primera Guerra Mundial.
D'origen noble era conegut com el Comte de Sacile o Nané. Aconseguí els seus èxits més importants abans de la Primera Guerra Mundial, ja que en acabar-se aquesta es dedicà al comerç del vi. Destaquen dues victòries d'etapa al Giro d'Itàlia de 1912, en què formà part de l'equip Atala, vencedor d'aquella edició. També guanyà una etapa al Tour de França de 1913, quan vestí el mallot de líder durant una jornada. Abans, el 1910, havia guanyat la segona edició de la Volta a Llombardia.

## Palmarès

* 1910
** 1r de la Volta a Llombardia
** 1r del Giro de Toscana
* 1911
** 1r del Giro de Romanya
** Vencedor d'una etapa de la Torí-Florència-Roma
* 1912
** Vencedor de dues etapes al Giro d'Itàlia
* 1913
** Vencedor d'una etapa del Tour de França

### Resultats al Giro d'Itàlia

* 1912. Vencedor del Giro d'aquest any formant part de l'equip Atala i vencedor de dues etapes. Aquest any la classificació es fa sols per equips.

### Resultats al Tour de França

* 1913. Abandona (3a etapa), vencedor d'una etapa i líder durant una etapa
* 1914. Abandona (1a etapa)

## Referències

* ↑ «MICHELETTO Giovanni». [Consulta: 14 agost 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giovanni MICHELETTO» (en italià). [Consulta: 14 agost 2022].
* ↑ Archives, Cycling. «Giovanni Micheletto» (en anglès). [Consulta: 14 agost 2022].
# Guan Tong

    En aquest nom xinès, el cognom és Guan.
Guan Tong va ser el fill de Guan Xing i el net de Guan Yu. Va succeir al seu pare per servir en l'imperi, i es va casar amb una princesa de l'emperador de la cort imperial. Igual que el seu pare Guan Xing, Guan Tong també va morir a una edat jove. Ell va aconseguir el rang de Hu Ben Lang Jiang abans del seu traspàs. El seu fill (amb una concubina), Guan Yi, heretaria el seu grau militar.

## Vegeu també

* Llista de persones relacionades amb els Tres Regnes

## Enllaços externs

* Fitxa biogràfica a kongming.net (anglès)
# Germanes Elhers

Les germanes Elhers foren Adriana Elhers (Veracruz, 1903 - Guadalajara, 1972) i Dolores Elhers (Veracruz, 1903 - Guadalajara, 13 de febrer de 1983), ambdues dedicades, entre altres activitats, al cinema de Mèxic, en el qual van ser pioneres. En aquest rubro van treballar juntes i van destacar per crear el primer laboratori cinematogràfic del govern mexicà.
A causa de dificultats econòmiques, van haver de viure amb una altra família en el port de Veracruz. En aquest port van donar suport a la Revolució Mexicana, on Adriana Elhers va començar a treballar en un estudi fotogràfic on va aprendre aquesta activitat. Després, van decidir instal·lar un taller de fotografia propi, visitat pel president Venustiano Carranza, qui agraït per la qualitat del treball de les germanes en un retrat que li van fer, els va atorgar una beca per estudiar a l'estranger. En 1916 van viatjar a Boston, on van arribar el 4 de setembre de 1916 i van estudiar cinematografia durant tres anys. A Nova York, gràcies a la continuació de la beca del govern de Mèxic, van acabar els seus coneixements sobre cinema en els estudis d'Universal Studios.
A la seva tornada a Mèxic en 1920 van instal·lar la Casa Elhers a la Ciutat de Mèxic, on venien els productes cinematogràfics de la marca Nicholas Power Company. Adriana va ser triada pel govern de Mèxic com a cap del Departament de Censura, en tant Dolores del de Cinematografia del recentment establert govern, encapçalat per Adolfo de la Huerta.

## Filmografia

* Un paseo en tranvía en la Ciudad de México, 1920
* El agua potable en la Ciudad de México, 1920
* La industria del petróleo, 1920
* Las pirámites de Teotihuacán, 1921
* Museo de Arqueología, 1921
* Servicio postal en la Ciudad de México, 1921
* Real España vs Real Madrid, 1921

## Referències

* 1 2 3 Ciuk, Perla. Diccionario de directores del cine mexicano. CONACULTA, 2000.
* 1 2 3 «Adriana and Dolores Ehlers – Women Film Pioneers Project». Arxivat de l'original el 2016-06-27. [Consulta: 15 setembre 2016].
* ↑ «Adriana y Dolores Elhers : Cineastas y profesionales México : Sistema de Información Cultural, Secretaría de Cultura».
# Gobius saldanha

Gobius saldanha és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba des de Namíbia fins a East London (Sud-àfrica).

## Referències

* ↑ Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* ↑ BioLib (anglès)
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miller, P.J., 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gran Premi Eco-Struct

El Gran Premi Eco-Struct és una cursa professional femenina de ciclisme en ruta d'un dia que es disputa anualment a la regió de Schellebelle, (Wichelen), a la regió de Flandes, Bèlgica.
La primera edició es va disputar al 2020, sota el nom de Gran Premi Euromat; formant part del Calendari UCI Femení i fou guanyada per la neerlandesa Lorena Wiebes.

## Palmarès

| Any | Vencedor | Segon | Tercer |
| 2020 | Lorena Wiebes | Charlotte Kool | Susanne Andersen |
| 2021 | Lorena Wiebes | Susanne Andersen | Amber van der Hulst |
| 2022 | Charlotte Kool | Rachele Barbieri | Lorena Wiebes |
| 2023 | Amalie Dideriksen | Iara Gillespie | Mirre Knaven |
| 2024 | Chiara Consonni | Anniina Ahtosalo | Daria Pikulik |

## Referències

* ↑ «1stGrote Prijs Euromat(1.2)» (en anglès). Procyclingstats. [Consulta: 1r maig 2022].
# Gran Premi de l'Alemanya Oriental de motociclisme

* Aquest article tracta sobre velocitat. Si cerqueu informació sobre motocròs, vegeu «Gran Premi de l'Alemanya Oriental de Motocròs».
El Gran Premi d'Alemanya Oriental de motociclisme fou un esdeveniment esportiu que es disputà en 15 ocasions entre el 1958 i el 1972 al Circuit de Sachsenring, dins del calendari del Campionat del món de motociclisme. La primera edició d'aquest Gran Premi data de 1958, i a partir de 1961 començà a puntuar per al Campionat del Món.
Des del 1925 es disputava el Gran Premi d'Alemanya, el qual començà a puntuar per al mundial a partir del 1952 i se seguí celebrant a l'antiga República Federal d'Alemanya (RFA) durant l'etapa històrica d'existència de la República Democràtica Alemanya (RDA). Aquell antic Gran Premi s'ha mantingut al calendari fins a l'actualitat.

## Guanyadors del Gran Premi de l'Alemanya Oriental

| Any | Circuit | 50 cc | 125 cc | 250 cc | 350 cc | 500 cc | Detalls |
| 1972 | Sachsenring | Theo Timmer | Börje Jansson | Jarno Saarinen | Phil Read | Giacomo Agostini | Detalls |
| 1971 | Sachsenring | Ángel Nieto | Ángel Nieto | Dieter Braun | Giacomo Agostini | Giacomo Agostini | Detalls |
| 1970 | Sachsenring | Aalt Toersen | Ángel Nieto | Rod Gould | Giacomo Agostini | Giacomo Agostini | Detalls |
| 1969 | Sachsenring | Ángel Nieto | Dave Simmonds | Renzo Pasolini | Giacomo Agostini | Giacomo Agostini | Detalls |
| 1968 | Sachsenring | | Phil Read | Bill Ivy | Giacomo Agostini | Giacomo Agostini | Detalls |
| 1967 | Sachsenring | | Bill Ivy | Phil Read | Mike Hailwood | Giacomo Agostini | Detalls |
| 1966 | Sachsenring | | Luigi Taveri | Mike Hailwood | Giacomo Agostini | Frantisek Stastny | Detalls |
| 1965 | Sachsenring | | Frank Perris | Jim Redman | Jim Redman | Mike Hailwood | Detalls |
| 1964 | Sachsenring | | Hugh Anderson | Phil Read | Jim Redman | Mike Hailwood | Detalls |
| 1963 | Sachsenring | | Hugh Anderson | Mike Hailwood | Mike Hailwood | Mike Hailwood | Detalls |
| 1962 | Sachsenring | Jan Huberts | Luigi Taveri | Jim Redman | Jim Redman | Mike Hailwood | Detalls |
| 1961 | Sachsenring | | Ernst Degner | Mike Hailwood | Gary Hocking | Gary Hocking | Detalls |
| 1960 | Sachsenring | | Ernst Degner | John Hempleman | Jim Redman | John Hempleman | Detalls |
| 1959 | Sachsenring | | Werner Musiol | Gary Hocking | John Hempleman | Gary Hocking | Detalls |
| 1958 | Sachsenring | | Ernst Degner | Horst Fügner | Luigi Taveri | Dickie Dale | Detalls |

## Vegeu també

* Gran Premi d'Alemanya de motociclisme

## Referències

* Mas Godayol, Josep (Director). «Gran Premio de Alemania del Este». A: Dos Ruedas. Gran enciclopedia ilustrada de la moto (en castellà). Barcelona: Editorial Delta, 1980, p. 96-97 (vol. I). ISBN 84-85822-02-1.
# Guennadi Tsipkàlov

Guennadi Nikolàievitx Tsipkàlov (en rus: Геннáдий Николáевич Цыпкáлов) (Maltxévsko-Pólnenskaia, óblast de Rostov, RSFSR, URSS, 21 de juny de 1973 - Luhansk, 24 de setembre de 2016) va ser un polític i militar rus, president interí el 2014 i primer ministre de la República Popular de Luhansk entre 2014 i 2015.
Nasqué el 21 de juliol de 1973 al poble Maltxevka-Polnènskaia de l'óblast de Rostov. Al cap de dos mesos la seva família es va traslladar al poble Khriaxevàtoie, situat a prop de Luhansk, on Guennadi Tsipkàlov vivia fins fa poc. El 1988 va acabar el vuitè (similar al 2n curs de l'ESO) de l'institut de Khriaxevàtoie. En 2009 va acabar la Universitat Nacional del Sud d'Ucraïna (Восточноукраинский национальный университет). Segons les autoritats de la República Popular de Luhansk, es va suïcidar el 24 de setembre de 2016. Segons algunes amistats seves, a qui Ígor Plotnitski va rebutjar, la responsabilitat recau sobre ell en un acte d'assassinat.

## Referències

* ↑ «Экс-премьер ЛНР Цыпкалов совершил самоубийство» (en rus). News.Mail.ru, 24-09-2016. Arxivat de l'original el 9 setembre 2018. [Consulta: 17 novembre 2021].
* ↑ Barabanov, I. «В Луганске чистят всех, кто имел отношение к становлению республики»» (en rus). Kommersant.ru, 05-10-2016. Arxivat de l'original el 25 de novembre 2017. [Consulta: 17 novembre 2021].
* ↑ Losh, J. «Ukrainian rebel leaders divided by bitter purge» (en anglès). WashingtonPost.com, 03-10-2016. [Consulta: 17 novembre 2021].
* ↑ Carroll, O. «Ukraine: Luhansk coup attempt continues as rival militias square off against each other» (en anglès). Independent.co.uk, 23-11-2017. [Consulta: 17 novembre 2021].
# Guenroc

Guenroc (en bretó Gwenroc'h, gal·ló Genroc) és un municipi francès, situat a la regió de Bretanya, al departament de Costes del Nord. L'any 1999 tenia 195 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 268 | 249 | 193 | 185 | 176 | 195 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Henri Desportes | |
# Girella nebulosa

Girella nebulosa és una espècie de peix pertanyent a la família dels kifòsids.

## Descripció

* Pot arribar a fer 25,8 cm de llargària màxima.

## Hàbitat

És un peix marí, bentopelàgic i de clima tropical.

## Distribució geogràfica

Es troba al Pacífic sud-oriental: l'illa de Pasqua.

## Observacions

És inofensiu per als humans.

## Referències

* ↑ Gray J. E., 1830-1835. Illustrations of Indian zoology; chiefly selected from the collection of Major-General Hardwicke, F.R.S., .... 20 parts in 2 vols. Illus. Indian Zool.
* ↑ uBio (anglès)
* ↑ Kendall, W. C. & Radcliffe, L., 1912. The shore fishes. A: Reports on the scientific results of the expedition to the eastern tropical Pacific....by the U. S. Fish Commission steamer "Albatross," from October, 1904 to March, 1905…. Memoirs of the Museum of Comparative Zoology v. 35: 75-171, Pls. 1-8.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.

## Enllaços externs

* BioLib (anglès)
* AQUATAB
# Girella freminvillii

Girella freminvillii és una espècie de peix pertanyent a la família dels kifòsids.

## Descripció

* Pot arribar a fer 45 cm de llargària màxima.
* 13 espines i 15-15 radis tous a l'aleta dorsal i 3 espines i 12 radis tous a l'anal.
* És de color gris blavós amb una vora negrosa a l'opercle i presenta una taca blanca just al davant de cada ull.

## Alimentació

Menja algues.

## Hàbitat

És un peix marí, associat als esculls i de clima tropical que viu entre 1 i 12 m de fondària.

## Distribució geogràfica

Es troba al Pacífic sud-oriental: és un endemisme de les illes Galápagos.

## Costums

Té costum de forma moles amb altres espècies.

## Estat de conservació

L'escalfament global, la destrucció de manglars i estuaris, i el desenvolupament costaner poden tindre efectes negatius en la supervivència d'aquesta espècie.

## Observacions

És inofensiu per als humans.

## Referències

* ↑ Gray J. E., 1830-1835. Illustrations of Indian zoology; chiefly selected from the collection of Major-General Hardwicke, F.R.S., .... 20 parts in 2 vols. Illus. Indian Zool.
* ↑ uBio (anglès)
* ↑ Valenciennes, A., 1846. Table + Ichthyology Pls. 1-10. A: A. du Petit-Thouars. Atlas de Zoologie. Voyage autour du monde sur la frégate "Vénus," pendant les années 1836-1839.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R. i D.R. Robertson, 1994. Fishes of the tropical eastern Pacific. University of Hawaii Press, Honolulu. 332 p.
* ↑ Grove, J.S. i R.J. Lavenberg, 1997. The fishes of the Galápagos Islands. Stanford University Press, Stanford, 863 p.
* ↑ Allen, G.R. i D.R. Robertson, 1994.
* ↑ Okey, T.A. i S.A. Sheperd, 2000. Demersal fish assemblages at two depths (6 and 13 m) on Isabela and Fernandina Islands, Galapagos. Program BIOMAR, Charles Darwin Research Station, Santa Cruz Island, illes Galápagos. 13 p. Manuscrit.
* ↑ Humann, P. i N. Deloach, 1993. Reef fish identification. Galápagos. New World Publications, Inc., Florida. 267 p.
* ↑ Soto, C. G., 2001. The potential impacts of global climate change on marine protected areas. Reviews in Fish Biology and Fisheries 11(3): 181-195.
* ↑ Chen, D., Cane, M.A., Kaplan, A., Zebiak, S.E i Huang, D., 2004. Predictability of El Niño over the past 148 years. Nature 428: 733-736.
* ↑ UICN (anglès)

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Haringvreter

Haringvreter és una illa deshabitada d'una superfície de 100 hectàrees que se situa al Veerse Meer, a la província de Zelanda als Països Baixos. El nom de l'illa ve de les foques que abans, quan era encara un banc de sorra, estaven a l'illa i van ser anomenades Haringvreters (menjant d'arengs) pels pescadors. Després de la creació del Veerse Meer el 1961, hi van posar un bosc de 20 hectàrees. Ara hi ha més de 40.000 ocells que hi hibernen. Des d'algunes dècades, també hi ha daines. L'illa està en mans de l'associació Staatsbosbeheer.

## Referències

* ↑ «Veerse Meer» (en neerlandès). Staatsbosbeheer. Arxivat de l'original el 16 d’agost 2016. [Consulta: 17 gener 2016].
* ↑ «Haringvreter» (en neerlandès). VVV. [Consulta: 17 gener 2016].
# Gustavo Nery de Sá da Silva

Gustavo Nery de Sá da Silva (Nova Friburgo, 22 de juliol de 1977) és un futbolista brasiler, que ocupa la posició de defensa.
Ha militat en diversos clubs del seu país, com el Santos, el Guaraní, el Corinthians o el Fluminense, entre d'altres. També ha jugat a Alemanya (Werder Bremen) i a la competició espanyola (Real Zaragoza).
Ha estat internacional amb Brasil en nou ocasions. Hi va participar en la Copa Amèrica de 2004 (que hi guanyarien els brasilers) i a la Copa Confederacions de 2007.

## Títols

* Série A brasilera: 2005
* Torneio Rio-São Paulo: 2001
* Supercampeonato Paulista: 2002
* Copa Sudamericana: 2008
* Copa Amèrica: 2004

## Enllaços externs

* Fitxa del jugador
# Hanay Geiogamah

Hanay Geiogamah (Lawton, Oklahoma, 1945) és un escriptor kiowa. Graduat en periodisme a la Universitat d'Oklahoma, usa l'humor i un llenguatge realista per a denunciar l'alienació que pateix el seu poble. Autor d'un New American Drama (1980), recull de peces de teatre.
# Henosferus molus

Henosferus és un gènere extint d'Australosphenida del Juràssic mitjà a l'Argentina. Henosferus molus és l'única espècie registrada i fou trobada a la Formació de Cañadón Asfalto, Província de Chubut (Patagònia).

## Referències

* Rougier, G. W.; Martinelli, A. G.; Forasiepi, A. M.; Novacek, M. J. 2007. «New Jurassic mammals from Patagonia, Argentina: A reappraisal of australosphenidan morphology and interrelationships». American Museum Novitates 3.566: 1-54.
# Gâvres

Gâvres (en bretó Gavr) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 813 habitants. Està situat a una petita península davant l'illa de Groix, a l'entrada de la rada d'An Oriant.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.205 | 1.166 | 1.076 | 939 | 848 | 893 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Henri Quer | PS |
| 2008- | Dominique Le Vouëdec | |
# Gäl-baghi

Gäl-baghi fou un petit principat kurd autònom fundat per un turc de la tribu dels Ustadjalu de nom Abbas Agha, que va rebre una font d'aigua a Mariwan (prop de Sanandadj) cedida per Bïge-beg d'Ardalan (1495-1535). després d'això Abbas es va instal·lar a Bilawar, antic feu dels kalhurs i va reclutar partidaris entre tribus diverses. Tahmasp I de Pèrsia el va confirmar en el govern de Bilawar i els «dotze oymaks». Més tard va passar als otomans que van donar a Ali Khan Gälbaghi el sandjak format per Kirind, Shaykhan, Čakaran, Khorkhora, Zend i altres localitats, mentre Yar Allah va rebre el timar d'Erekle, Rangrazan i Sahbanan.

## Referències

* Enciclopèdia de l'Islam, V, 463
# Géo, le mystérieux

Géo, le mystérieux ou La vraie richesse és una pel·lícula francesa dirigida per Germaine Dulac i estrenada el 18 de setembre de 1917.

## Argument

Monsieur Dorville, un industrial, fa una festa en honor del 20è aniversari de la seva filla Ginette. Però, de fet, Dorville s'arrisca a la ruïna si no trobava finançament ràpidament. Llavors presenta a la seva filla un home de negocis ric, Simon Lourdier, que s'enamora d'ella. Però la Ginette encara pensa en el seu amor d'infantesa, Georges Morland, sobrenomenat Geo, a qui Dorville havia rebutjat la mà de la seva filla perquè no tenia diners, fet que l'havia fet marxar als Estats Units a buscar or.
Géo torna inesperadament i es fa passar pl secretari d'un multimilionari nord-americà. Finalment, acaba revelant que ell és el multimilionari, salva a Dorville de la ruïna i es casa amb la Ginette.

## Repartiment

* Jacques Grétillat : Georges "Géo" Morland
* Jane Marken : Ginette Dorville
* Gastao Roxo : Henry
* Jacques Volnys : M. Dorville
* Amédée Rastrelli : Simon Lourdier
* Fred Janseme
* Tchan
* Ernest Amaury

## Referències

* ↑ (anglès) Géo, le mystérieux a Silent Era

## Enllaços externs

* Géo, le mystérieux al web Ciné-Ressources (Cinemateca francesa)
# Hermann Tops

Hermann Tops (Berlín, 18 de juliol de 1897 - Brandenburg an der Havel, 14 d'agost de 1944) va ser un activista polític comunista alemany, membre de la Resistència alemanya al nazisme.

## Trajectòria

Tops va treballar de fabricant d'eines i, des de 1919, va ser membre de l'Associació de Treballadors del Metall i militant de la Joventut Obrera Socialista (SAJ). Des de 1923 va militar al Partit Comunista d'Alemanya (KPD) i va exercir la presidència del comitè d'empresa. Als anys 1920 va ocupar temporalment el consell de districte de Prenzlauer Berg. Es va casar amb Lucie Tops (1906–1964) i va tenir un fill anomenat Fritz Engel (1927–1945). Com a estudiant va pertànyer al club esportiu comunista Fichte Berlin i des de 1931 va ser supervisor de gimnàstica de Berlín-Brandenburg a la junta de la Comunitat de Lluita per a la Unitat Esportiva Roja.
L'octubre de 1933, primer any de govern nacionalsocialista, va ser detingut i, el 6 de desembre, va ser condemnat a un any i tres meso de presó. El 1939 es va convertir en membre del grup de resistència comunista liderat per Robert Uhrig. El seu darrer domicili va ser a Kremmener Straße 1, del districte berlinés de Prenzlauer Berg. El 4 de febrer de 1942 va ser arrestat, el 21 de juny de 1944 condemnat a mort, juntament amb Ernst Knaack, Heinrich Preuß, Wilhelm Rietze i Arthur Sodtke, i el 14 d'agost de 1944 executat a la presó de Brandenburg-Görden. El 14 de setembre de 1946 es va enterrar l'urna amb les seves cendres al cementiri de Pappelallee, posteriorment reconvertit en parc-cementiri.

## Llegat

A la República Democràtica Alemanya va ser homenatjat com a lluitador i resistent antifeixista. L'antiga Ludwigstrasse de Prenzlauer Berg, situada a l'extrem sud del Friedrich-Ludwig-Jahn-Sportpark, va ser rebatejada el 1952 com a Topsstrasse en honor seu. També hi havia una Hermann-Tops-Strasse a Brandenburg an der Havel, però ara s'anomena Kreyssigstrasse.
El 16 de gener de 1976 es va col·locar una placa commemorativa a la casa de Kopenhagener Strasse 46, a Prenzlauer Berg, on Tops va viure fins al 1942, però ja no hi és i es desconeix el seu destí. De 1977 a 1991, la 8a Escola Politècnica de Prenzlauer Berg, situada a Kopenhagener Strasse 50, es va anomenar «Hermann-Tops-Oberschule», que després va esdevenir l'escola de Falkplatz d'estudis primaris. De 1987 a 1992, una placa commemorativa a l'oficina del districte (Bezirksamt) de Prenzlauer Berg, a Fröbelstrasse 17, va commemorar Gustav Schiefelbein i Hermann Tops.

## Referències

* 1 2 3 4 5 6 7 8 9 «Gedenktafeln in Berlin: Hermann Tops» (en alemany). Gedenktafeln-In-Berlin.de. [Consulta: 15 agost 2024].
* 1 2 3 4 5 6 7 8 «Topsstraße 1-35 in Berlin» (en alemany). Kauperts Berlín. [Consulta: 16 agost 2024].
* ↑ Kleine Enzyklopädie (en alemany). Leipzig: Verlag Enzyklopädie Leipzig, 1960, p. 601.
* ↑ (en alemany) Neues Deutschland, 14-09-1946, pàg. 6.